निवेश पर प्रतिफल

निवेश पर प्रतिफल (Return on Investment, संक्षेप में ROI) एक वित्तिय अनुपात है, जिसका उपयोग किसी निवेश से प्राप्त लाभ को मापने और तुलना करने के लिए किया जाता है। यह दर्शाता है कि निवेश में लगाई गई राशि के मुकाबले कितना लाभ (या हानि) हुआ। ROI निवेश के प्रदर्शन का एक व्यापक रूप से प्रयुक्त मापदंड है, जिसका उपयोग व्यवसाय, वित्त, अचल संपत्ति, शेयर बाज़ार और परियोजना मूल्यांकन में किया जाता है। 

ROI को शुद्ध आय (किसी निश्चित अवधि के दौरान) और निवेश की कुल लागत (किसी समय बिंदु पर किए गए संसाधनों के निवेश की लागत) के अनुपात के रूप में परिभाषित किया जाता है। उच्च ROI का अर्थ है कि निवेश से प्राप्त लाभ उसकी लागत की तुलना में अधिक है। एक प्रदर्शन मापदंड के रूप में ROI का उपयोग निवेश की दक्षता का आकलन करने या विभिन्न निवेशों की दक्षता की तुलना करने में किया जाता है। आर्थिक दृष्टि से, यह निवेशित पूंजी से उत्पन्न लाभ को मापने का एक तरीका है।

 उपयोग 

 व्यवसायिक निर्णय – विभिन्न परियोजनाओं की लाभप्रदता की तुलना करने के लिए।
 निवेश तुलना – शेयर, बांड, अचल संपत्ति, या अन्य निवेश साधनों के प्रदर्शन की तुलना में।
 मार्केटिंग और विज्ञापन – विज्ञापन अभियानों के प्रभाव को मापने में।
 व्यक्तिगत वित्त – निवेश पोर्टफोलियो के मूल्यांकन में।

 सीमाएँ 
 समय कारक की उपेक्षा – ROI केवल लाभ का प्रतिशत बताता है, परंतु यह नहीं दर्शाता कि लाभ कितने समय में प्राप्त हुआ।
 जोखिम की उपेक्षा – यह निवेश के जोखिम स्तर को नहीं मापता।
 ग़ैर-मानकीकरण – विभिन्न तरीकों से लागत और लाभ की गणना करने से ROI के आंकड़े अलग-अलग हो सकते हैं।

 गणना 
निवेश पर प्रतिफल की गणना उद्देश्य और उपयोग के संदर्भ के अनुसार अलग-अलग तरीकों से की जा सकती है। निवेश पर प्रतिफल (ROI) के लिए सबसे व्यापक सूत्र हैः

जहाँ:

 Net Profit का अर्थ है कुल आय (Total Revenue) में से कुल लागत (Total Cost) घटाने के बाद बचा हुआ लाभ।
 Cost of Investment वह कुल राशि है जो किसी परियोजना, संपत्ति या व्यवसाय में निवेश की गई हो।
 शुद्ध लाभ (Net Profit) = कुल आय – कुल लागत
 परिणाम प्रतिशत के रूप में व्यक्त किया जाता है।

उदाहरण

यदि किसी व्यक्ति ने ₹1,00,000 का निवेश किया और एक वर्ष बाद ₹1,20,000 प्राप्त हुए, तो:

शुद्ध लाभ=₹1,20,000−₹1,00,000=₹20,000

इसका अर्थ है कि निवेश पर 20% का प्रतिफल मिला।

 संदर्भ 

श्रेणी:निवेश